Canolawerkgroepvergadering notule: 15 April 2004
Mnr Cerfonteyn open die vergadering met gebed. Die Voor­sitter verwelkom elkeen teenwoordig by die vergadering.
Dr I Trautmann DWLK
Dr T Brand DWLK
Me M Pretorius PNS
Me L van Zyl Agri Wes-Kaap / Sekre­tarieel
Neem kennis dat mnr L Swartz as Bestuurder van die Swartland Oliepers aangestel is. Dr Trautmann rapporteer oor struktuurveranderinge wat by die DLWK aangebring is.
Die PNS spreek die hoop uit dat die samewerkingsproses van die drie landboubesighede in die Swartland glad sal verloop en tot voordeel van almal betrokke sal wees.
Voeg by 7.2.3 – Saadbehandeling Lupiene
Die notule van die vergadering gehou op 5 Februarie 2004 is goedgekeur.
Reën tot op datum was baie wisselvallig, Suid-Kaap 15 tot 50mm en in die Swartland 5 tot 20mm. Geen canola tot op datum geplant, maar volgens saadverkope word min of meer dieselfde aanplantings as in die vorige jaar verwag. Die droogte van 2003 sal 'n invloed op die produsente se keuse van gewasse vir die volgende seisoen hê.
Nog nie genoeg gereën nie en geen canolasaad verkoop nie.
PNS loods nuwe proewe insake plantdatum, cultivar­evaluering en wisselbou stelsel.
Min belangstelling of navrae vanaf produsente gekry. Onseker oor beoogde aanplantings. Proewe by Vaalharts, Potchefstroom, Brits, Douglas en Noordwes Koöperasie word aangeplant. 'n Inligtingsdag word binnekort op Luck­hoff gehou.
Reënval tot op datum baie wisselvallig en onvoldoende. Min saad is beskikbaar en aanplantings sal heel waar­skynlik minder wees as die vorige jaar. Daar word voorsien dat produsente na die droogte eerder koring, wat 'n groter inkomste kan realiseer, sal plant.
Neem kennis dat die NOK se Maart 2004 oesskatting aandui dat 49 000ha canola en 10 000ha lupiene aan­geplant kan word.
Besluit dat daar na planttyd by die Junie vergadering 'n aanduiding van die aanplantings gegee sal word.
Dr Griessel rapporteer oor die jongste situasie ten opsigte van internasionale voorraad en prystendense. Terwyl die sojaboon-oes in Amerika 10m ton laer is, is aansienlik meer aanplantings in Brasilië gemaak. Die pryse van canola en lupiene is grootliks aan die behoefte aan proteïene onderhewig.
Die gemiddelde invoerprys vir soja-oliekoek (47% proteïen) geland in Kaapstad (April 2004) word op R2 479 per ton bereken. Die volgende wisselkoers word gebruik: $1 VSA = R6,35
Pluimvee (94%) R2 330
Varke (100%) R2 479
Suiwel (58%) R1 438
Pluimvee (53%) R1 314
Varke (65%) R1 611
Suiwel (60%) R1 487
Suiwel (80%) R1 859
Suiwel (52%) R1 314
Suiwel (73%) R1 562
Besluit dat die DLWK versoek moet word om te reël dat die Departementele masjinerie kostegids aangepas word sodat dit meer verteenwoordigend van Wes-Kaap om­standighede sal wees. Die aanpassings moet veral ten opsigte van die volgende gemaak word:
Trekker-ure, stroper-ure, minimum bewerking, planters en platsnyers.
Opstel van Combuds in canola
Neem kennis dat combuds vir alle gewasse gedoen word en mnr Hugo in die proses is om die combud vir canola te finaliseer.
Besluit dat mnr Hugo in die proses om die combud vir canola te finaliseer met mnr D Joubert (PNS) sal konsulteer.
Canola bedryfstak begroting
Neem kennis en aanvaar die bedryfstak begroting vir Swartland en Suid-Kaap soos voorgelê word.
Besluit dat lede versoek word om wanneer die geleentheid sou voordoen, hulle die voordeel van canola binne 'n wisselboustelsel vir produsente in perspektief moet stel en promoveer.
Produksie area kaarte inligting
Neem kennis dat die DLWK in die proses is om die produksie area kaarte op datum te bing. Besluit dat die finalisering van die produksie area kaarte afgewag word.
Terugvoering en aanbeveling van Bemesting Taakspan
Die Taakspan rapporteer dat Kynoch ten opsigte van prioriteit 1 (Stikstof-bestuur) gedurende die 2004 seisoen met projekte oor droëland N-peile X skedulering plus N-toetser begin. Die DLWK se projek sal peile by verskillende plantdatums akkommodeer. Die LNR-IGG begin 2004 seisoen met 'n projek onder besproeiing in die somerreënvalstreke.
Ten opsigte van die volgende aspekte onder prioriteit 1 moet nog navorsing gedoen word:
Stikstof x Plantestand
Prioriteit 2 (Swael x Stikstof) en prioriteit 3 (Kalsium x Stikstof) – Kynoch beplan 'n projek vir 2004.
Ten opsigte van prioriteit 4: Fosfor (P) x Kalium (K) en prioriteit 5: (Mikro-elemente) word nog geen navorsing beplan nie.
In 'n poging om die bostaande geidentifiseerde behoeftes aan te spreek sal die Taakspan verdere samesprekings oor moontlike betrokkenheid met die volgende instansies voer: US Departement Grondkunde, Nitrophoska, Omnia en Sasol. Kynoch se betrokkenheid ten opsigte van hulle projekte sal finaliseer word.
Besluit dat enige insette oor hoe die ontbrekende navorsing aangespreek kan word, verwelkom sal word en lede sodanige insette aan die Taakspan kan voorlê.
Projek van dr Nel: N-peile in besproeiings­praktyke
Neem kennis dat dr Nel in die somerreënvalstreke 'n projek insake N-peile sal uitvoer en vordering sal rapporteer soos en wanneer nodig.
Daar word rapporteer dat die besigheidsplan gedurende Mei aan die PNS Tegniese Komitee voorgelê word en terugvoering afgewag word.
Neem verder kennis dat na wat verneem word die US aansoek vir THRIP fondse nie goedgekeur is nie en die redes daarvoor afgewag word. Besluit dat daar na aanleiding van die redes waarom die US se THRIP aansoek afgekeur is, verdere optrede deur PNS en US oorweeg sal word byvoorbeeld heraansoek of alternatiewe reëlings.
Die inligting insake 2003 resultate is aan lede voorsien. Die proewe sal in 2004 herhaal word, maar die navorsingspan verkies om onbehandelde saad te gebruik (3kg per cultivar). Daar word aanbeveel en besluit dat die cultivars wat in 2003 gebruik is, met meer verteenwoordigende cultivars soos AG-Outback en ATR Hyden vervang word. Lede van die vergadering het aangedui dat hulle die US van onbehandelde saad sal voorsien.
Dit word bevestig dat die saadbehandelingsproewe hoofsaaklik uitgevoer word om effektiewe middels vir gebruik in Suid-Afrika te registreer. Dit is egter noodsaaklik dat saadmaatskappye hulleself as vennote in die projek beskou en bereid moet wees om 'n spesifieke middel te gebruik, indien dit registreer sou word
Besluit dat die PNS met saadmaatskappye sal onder­handel oor hulle "vennootskap" in navorsingswerk om chemiese saadbehandelingsmiddels vir Suid-Afrika regi­streer te kry.
2003 Cultivarproewe – resultate van chemiese ontledings
Neem kennis en besluit dat die resultate van die chemiese ontledings (2003 cultivarproewe) afgewag word.
2004 Cultivarproewe – voorbereiding
Daar word rapporteer dat voorbereidings op datum is, saad ontvang is en die behoefte aan implemente (byvoorbeeld selfaangedrewe 12-ry planter en 'n stroper) tydens die PNS / DLWK gesprek op 15 April aangespreek sal word.
Besluit dat vordering na die planttyd kommunikeer sal word.
2004 Cultivarproewe – voorbereidings
Daar word rapporteer dat voorbereidings op datum is, maar dat LNR Potchefstroom aangedui het dat hulle nog net vanjaar die lupiensaad vir die gebruik in die proewe kan voorberei.
Besluit dat die voorbereiding van die lupiensaad vir cultivarproewe tydens die PNS / DLWK gesprek aange­spreek sal word en terugvoering afgewag word.
Die inligting insake die 2003 resultate is aan lede voorsien. Die projek word in 2004 op drie cultivars by drie lokaliteite (Tygerhoek, Elsenburg en Langgewens) herhaal.
Die jongste uitgawe wat in Maart verskyn het, het die terugvoering oor die Suid-Kaap kompetisie asook inligting oor slakbeheer bevat.
Die volgende uitgawe sal in Junie verskyn en geïdenti­fiseerde onderwerpe sal akkommodeer word, naamlik Swartland kompetisie, stikstoftoediening en faktore wat 'n rol in prysvasstelling speel. Dr Griessel is in die proses om 'n artikel insake die faktore wat prysvasstelling beïnvloed vir publikasie voor te berei.
Besluit dat inligting insake lokaas vir slakke ook dringend via die nuusbriewe aan produsente deurgegee moet word.
Besluit dat daar in die September uitgawe vir terugvoering van DLWK se wisselbou-projek by Riversdal voorsiening gemaak moet word.
Neem kennis dat die volgende uitgawe van Lupino in Junie sal verskyn en artikels aan die redaksie voorsien kan word.
Besluit dat terugvoering insake die prysbepalingsfaktore en prosedure om 'n meer verteenwoordigende produsente­prys te verseker, vanaf GSA afgewag word.
Besluit verder dat mnr Bruwer met mnr Becker sal opvolg of dit vir die olie-persbedryf moontlik is om, na aanleiding van internasionale omstandighede, die relatiewe waarde van canola te kan bereken (soos die veevoerbedryf dit doen) en ter inligting aan die Werkgroep deur te gee.
Neem kennis dat die GSA in die proses is om die moontlikheid van graderings regulasies vir canola te ondersoek en besluit dat terugvoering deurlopend gegee sal word.
N Vermaak / K Schonken
Die DLWK (Dr Crafford) se verslag oor swartstam is aan lede voorsien en word deur me Kellerman, wat die verant­woordeliheid van die projek by Dr Crafford oorneem, toegelig. Die voortsetting van die projek sal tydens die PNS / DLWK gesprek op 15 April bespreek en beplan word. Besluit dat die uitslag van die gesprek aan die Werkgroep rapporteer sal word.
Voorkoms en monitering van bogrondse insekte, plae en slakke
Neem kennis dat dr Lamprecht as sameroeper van die Slakwerkgroep aangewys is en verdere besprekings aan hierdie vergadering rapporteer sal word. Die vergadering neem kennis dat daar proewe insake die insekpopulasie vir die Suid-Kaap beplan word.
Daar word ook rapporteer dat die DLWK (Me Kellerman en Dr Laubscher) in die proses is om 'n projekvoorlegging insake die interaksie tussen insekte en voorkoms van swartstam, voor te berei. Vordering sal rapporteer word.
Besluit dat die artikel oor lokaas vir slakke dringend as voorlopige handleiding vir produsente, in die Canolafokus, plaaslike landboubesighede se nuusbriewe en SA Graan publiseer sal word. Daar moet byvoorbeeld reeds voor opkoms slakpille gestrooi word om die verlangde uitwerking te verseker.
Die projek insake rywydtes en plantdigthede sal weer die komende seisoen herhaal word. Op die oomblik blyk dit dat canola-opbrengs nie ernstig deur wyer rye (250 tot 300mm) beïnvloed word nie.
Besluit dat prof Agenbag vordering sal rapporteer soos dit beskikbaar raak en 'n populêre publikasie na die volgende seisoen se resultaste oorweeg kan word.
Neem kennis van die resultate van alkaloïed ontledings wat in Australië gedoen is, en dat die syfers nog nie akkuraat genoeg is nie. Besluit dat die hantering van die probleem om 'n betroubare toets vir alkaloïedvlakke te ontwikkel, tydens die DLWK / PNS gesprek aangespreek moet word.
Dr Brand verskaf toeligting op die resultate insake "Choice feeding of different types of lupins to ostriches". Besluit dat daar oor die voortsetting van die proef (effek van alkaloïedes op lewerpatologie) rapporteer sal word.
Neem kennis dat die nodige reëlings deur saad­maatskappye getref is en dat die saak voorlopig daar gelaat word.
Neem kennis dat 'n beperkte hoeveelheid lupiensaad plaaslik beskikbaar is. Weens die hoë koste van ingevoerde saad, sien die PNS nie hulle weg oop om daarvan te subsidieer nie.
Neem kennis van die volgende geleenthede wat skeduleer is:
18 tot 20 Mei 2004 GSA Oesdag
2 Julie 2004 KKOV Na-plant Inligtings­dag te Langgewens
22 Julie 2004 CBK Boeredag
Neem kennis van die terugvoering van die Swartland kompetisie soos deur mnr Slabbert toegelig.
Die volgende wenners is vir die streek aangewys:
Hoogste opbrengs: André Brink en Paul Truter as naaswenner
Beste Bruto marge: André Brink en Dirk Lesch as naaswenner
die Werkggroep se gelukwense skriftelik aan die wen­ners oorgedra word en mnr Slabbert en sy mede­werkers skriftelik vir die reëlings van die kompetisie bedank word;
addisionele borge van pryse skriftelik bedank word, naamlik:
die knelpunte wat deur die twee kompetisies uitgewys word, met die oog op moontlike verdere navorsing na die Tegnologie­komitee vir verdere hantering verwys word (plaas op volgende sakelys);
opsomming van die Swartland kompetisie se resultate vir publikasie in die Canolafokus en SA Graan be­skikbaar gestel word.
Neem kennis van die inligting vir die komende maande soos deur mnr Cerfonteyn verskaf en toegelig.
Neem kennis dat mnr Ferreira se verslag insake effektiewe chemiese beheer ontvang is en besluit dat dit by die notule aangeheg moet word.
Chemiese onkruidbeheer – Simazine nood­registrasie
Neem kennis dat Simazine vir die gebruik op canola en lupiene registreer is. Besluit dat Syngenta amptelik vir die samewerking om die produk registreer te kry, bedank word.
Die moontlikheid dat die Suid-Kaap wisselbouprojek uitgebrei word sodat die ekonomiese data wat daaruit verkry word, ingesluit kan word is met DLWK (Dr Hardy en ekonome) opgevolg.
die insluiting van die ekonomiese data verkry uit die wisselbouprojek (voordele van wisselbouprojek waarby canola ingesluit is) ook aan die Wintergraan-navorsingstrust as medefinansierder van die projek, voorgelê en bespreek moet word;
Dr Nel die gedagte dat die laer risiko voordeel van 'n wisselboustelsel wat canola insluit ook by die berekeninge ingesluit moet word, met die ekonome sal kommunikeer;
Mnr Joubert (PNS Raad) namens die PNS die aksie sal koördineer; en
vordering aan die Werkgroep rapporteer sal word.
Stoppelbestuur van canola
Neem kennis van Advanta se inligting omtrent die risiko van swartstam en hoe die korrekte bestuur van stoppels die voorkoms van swartstam kan beperk.
Besluit dat me Kellerman namens die Werkgroep en die DLWK Navorsingsprojek die inligting insake swartstam bestuur met Advanta sal opvolg.